**Алғы сөз**

Қазіргі заманғы білім беру үдерісі оқушының тек білімді игеруін ғана емес, оны тиімді пайдаланып, өмірлік жағдаяттарда қолдана алуын мақсат етеді. Осы талаптарды жүзеге асыруда оқыту технологиялары мен белсенді әдістердің алатын орны ерекше. Солардың ішінде оқушылардың танымдық белсенділігін арттырып, сын тұрғысынан ойлауын дамытатын, нақты жағдаяттарды шешуге жетелейтін – кейс әдісі ерекше мәнге ие.

Кейс әдісі – шынайы немесе модельденген проблемалық жағдаяттар арқылы оқушыны ойландырып, оған шешім табуға бағыттайтын тиімді педагогикалық құрал. Бұл әдіс оқушылардың пәнге деген қызығушылығын арттырып қана қоймай, олардың зерттеушілік, талдаушылық қабілеттерін, топпен жұмыс істеу, өз ойын дәлелдей білу дағдыларын дамытады.

Білім беру үрдісінде биология пәні ерекше орын алады, себебі табиғат және өмір туралы ғылымдардың маңызы зор. Бұл пәнді оқыту барысында тек теориялық білім беру ғана емес, оқушылардың зерттеу дағдыларын, сыни көзқарасын қалыптастыру да маңызды. Кейс тапсырмалары арқылы оқушылар нақты өмір жағдайларымен танысып, сол мәселелерді шешуде өздерінің білімдерін қолдана алады. Бұл әдіс оқушылардың пәнге деген қызығушылығын арттыруға, олардың шығармашылық ойлау қабілеттерін дамытуға ықпал етеді.

Кейс тапсырмаларының басты ерекшелігі – олар оқушыларға нақты жағдайларды ұсына отырып, сол жағдайларға байланысты шешімдер табуды талап етеді. Оқушылар тек дайын білімді қабылдамайды, керісінше өз бетімен зерттеу жүргізіп, өз ойларын қалыптастырып, оларды дәлелдеп, қорытынды жасайды. Бұл тәсіл оқушылардың тек білімін ғана емес, сонымен қатар олардың аналитикалық дағдыларын да дамытады.

Ұсынылып отырған бұл кітапшада 8-сыныптың биология пәні бойынша оқу бағдарламасына сәйкес жасалған түрлі кейс жағдаяттар жинақталды. Әр кейсте жағдаят, мақсаты, қолданылуы және нақты тапсырмалар берілген. Бұл материал мұғалімдерге сабақты түрлендіріп өткізуге, оқушылардың функционалдық сауаттылығын дамытуға бағытталған тиімді көмекші құрал бола алады. Сонымен қатар, кейс әдісі арқылы оқушыларда ғылыми көзқарас қалыптасып, табиғатқа деген жауапкершілік сезімі артады.



Жинақ - 6В01514 - Биология білім беру бағдарламасының студенттері мен жоғары сынып мұғалімдеріне арналады. Жинақта биология сабақтарында қолданатын кейс тапсырмалар үлгілері берілген.

**Кейс тапсырмаларының мақсаты:**

- биология сабақтарында оқушылардың бойындағы аналитикалық ойлау, шығармашылық қасиеттерін , коммуникативтілік, сыни тұрғыдан ойлау, өз бетінше шешім шығару дағдыларын қалыптастыру